Elizondo

Elizondo Nafarroa Garaiko lekua da, Baztan bailarako handiena eta erdigunea. Lau auzo ditu: Antzanborda, Etxaide, Berro eta Beartzun. 2018eko urtarrilaren 1ean 3.399 biztanle zituen.

Demografia

Ekonomia 
Zerbitzu-sektorea (administrazioa, irakaskuntza, osasuna, merkataritza, ostalaritza), industria eta eraikuntza dira herriko ekonomi jarduera nagusiak.

Azpiegiturak

Garraioa 
La Baztanesa autobus enpresak Elizondo-Iruñea eta Elizondo-Donostia lineak ditu.

Kultura

Euskara 

Elizondon Baztango euskara egiten da, nafarreraren aldaera.

Festak eta ospakizunak 
Elizondoko bestak Done Jakue Egunez, uztailaren 25ean ospatzen dira, Santioetan.

Bestalde, urtero Done Jakue aurreko edota ondorengo igandean herri honetako kaleetan zehar Baztandarren Biltzarra ospatu ohi da, Baztan udalerria eta harana osatzen duten 15 herrien arteko anaikidetza jaialdia.

Udaberriko feriak Aste Santu ondoko ostiralean izaten dira, eta udazkenekoak San Lukas (urriak 18) ondoko igande ondoko ostiralean.

Museo etnografikoa 

"Jorge Oteiza - Baztango Museo Etnografikoa" Elizondoko herrigunean kokatuta dago, 3 solairuko etxetzar batean ("Puriosena"). Landa edo baserri mundua eta XIX. mendeko folklorea, jantziak eta musika erakusten ditu.

Kaleko eskulturak 
 Jorge Oteizarena, Done Jakue elizaren aurrean.
 Xabier Santxotenarena, Done Jakue elizaren aurrean. Elizondoko abesbatzak Aita Donostiari eskainitako omenaldia da.

GR 11 ibilbidea 
Pirinioetako hegoaldeko isurialdea aldenik zeharkatzen duen GR 11 ibilbidea udalerri honetatik igarotzen da.

Ondasun nabarmenak 
 Antxitonea trinketa
 Antxitoneako zubia: Bertatik Baztan ibaia eta Elizondoko argazki ohikoenetako bat atera liteke.
 Apezenea
 Arizkunenea jauregia, XVIII. mendeko eraikin barrokoa.
 Arotzarena jauregia, XVII. mendeko eraikin barrokoa, gaur egun kultur-etxea da.
 Baztan Balleko Etxea: XVII. mendean eraikia, Baztango udaletxea da.
 Baztan pilotalekua: 1968an inauguratua.
 Datue jauregia: XVII-XVIII. mendeen artean eraikia.
 Done Jakue eliza: 1916-1925 artean eraikia.
 Elizondoko Abesbatzaren plaza
 Foruen plaza
 Istekonea
 Jaime Urrutia karrikako arkuak
 Paularena
 Poskonea
 Puriosenea, XV. mende bukaerako edo XVI. mende hasierako etxea. Bertan "Jorge Oteiza - Baztango Museo Etnografikoa" dago.

Elizondar ospetsuak 
 Pedro Medinueta Muzkiz (1736-1825), militar eta politikaria.
 Anastasio Etxeberri Santxolur (1822-1907), apaiza eta euskal idazlea.
 Braulio Iriarte (1860-1932), enpresaburua, Corona edo Coronita mexikar garagardoaren sortzailea.
 Paskual Bernardino Biguria (1871-1932), euskal idazlea.
 Jabier Lazkoz Biguria (1887-1965), apaiza eta gaztelaniazko nahiz euskarazko idazlea.
 Bittori Etxeberria (1908-1997), Emakume Abertzale Batzako presidentea, erresistentea. 
 Mariano Izeta Elizalde (1915-2001), euskal idazlea eta euskaltzaina.
 Ana Mari Marín (1933-2020), margolaria eta erreferente sozial eta kulturala
 Manuel Martorell (1953-), historialari eta kazetaria, Ekialde Hurbilean aditua.
 Leopoldo Jaen Sobrino (1960-), UPNko politikaria.
 Kepa Arizmendi Bereau "Baztan", (1957-2009), margolaria.

Argazki galeria

Erreferentziak

Kanpo estekak 

 Elizondo Baztango udal webgunean
  Webgune ez ofiziala
 Elizondo "Herri txiki, infernu haundi" saioan (ETB1).

Elizondo
Nafarroako lehengo udalerriak